**Procedura de prioritizare și selectare a proiectelor de către AutoritateA urbană**

Prioritizarea și selectarea proiectelor finanțabile în perioada 2014-2020 se va realiza pornind de la lista scurtă de proiecte pentru fiecare proiect fiind întocmită o fișă de către municipiile reședință de județ.

Procesul de prioritizare şi selectare a proiectelor propuse de autorităţile publice reprezintă etapa stabilirii și identificării proiectelor propuse de autoritățile publice locale în Documentul Justificativ pentru finanțare din FESI 2014-2020. Procesul de prioritizare şi selectare a proiectelor se va desfăşura la nivelul Autorităţii Urbane şi îi va implica pe toţi experţii componenţi ai acesteia.

Procesul de prioritizare şi selectare începe odată cu acceptarea de către Autoritatea de Management pentru Programul Operaţional Regional a rezultatului evaluării SIDU şi a PMUD. Astfel, în termen de maxim ... zile lucrătoare de la acceptul Autorităţii de Management pentru Programul Operaţional Regional, Autoritatea Urbană va demara acest proces.

Procesul de prioritizare şi selectare va fi format din două etape:

1. Evaluarea sistemică
2. Evaluarea analitică
3. **Evaluarea sistemică**

Această abordare are la bază luarea în considerare a nevoilor diferitelor tipuri de categorii de potenţiali beneficiari finali ai proiectelor, astfel:

* Nevoile cetățenilor cuprind următoarele aspecte: oportunități (locuri de muncă, piețe, educație, sănătate, etc.); locuințe și infrastructură de bază (electricitate, gaz, apă, etc.); conectivitate (drumuri, autostrăzi, aeroporturi, căi ferate, etc.); administrație eficace și eficientă; calitatea vieții.
* Nevoile sectorului privat cuprind următoarele aspecte: forță de muncă calificată; terenuri, spații de birouri și infrastructură de bază (electricitate, gaz, apă, etc.); conectivitate (drumuri, autostrăzi, aeroporturi, căi ferate, etc.); administrație eficace și eficientă; clustere.
* Nevoile turiștilor cuprind următoarele aspecte: obiective turistice; informații; conectivitate; cazare; servicii de calitate.
* fiecare proiect va fi evaluat şi în funcție de s*ustenabilitatea financiară* (adică, în funcție de cuantumul cheltuielilor de operare și mentenanță pe care proiectul le va genera odată ce va fi finalizat);
* proiectele pot fi evaluate ținând cont şi de aspectele orizontale: *incluziune socială* și *schimbări climatice* (pentru a determina modul în care implementarea acestor proiecte ar ajuta la atingerea acestor deziderate);

**Completarea matricei de prioritizare de către fiecare membru component al Autorității Urbane.**

**În matricea de prioritizare, pe baza fişelor de proiect întocmite de autorităţile locale, vor fi punctate toate proiectele componente ale listei scurte.**

**Criteriile utilizate în evaluarea sistemică:**

1. Beneficii pentru cetățeni
2. Beneficii pentru mediul privat
3. Beneficii pentru turiști
4. Sustenabilitatea financiară a proiectului
5. Proiectul prezintă obiective legate de incluziunea socială
6. Proiectul prezintă obiective legate legate de schimbările climatice

Fiecare din cele 6 criterii mai sus enunţate va fi însoţit de o anumită pondere stabilită de membrii componenţi ai autorităţii urbane în prima întrunire și va fi menținută pentru toate proiectele care parcurg procesul de prioritizare și selectare.

**Matricea de prioritizare**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Titlul Proiectului | Beneficii pentru cetățeni(Scor) | Pondere (%) | Beneficii pentru mediul privat (Scor) | Pondere (%) | Beneficii pentru turiști (Scor) | Pondere (%) | Sustenabilitatea financiară a proiectului (Scor) | Pondere (%) | Proiectul adreseaza obiective legate de incluziune sociala (Scor) | Pondere (%) | Proiectul adreseaza obiective legate de schimbări climatice (Scor) | Pondere (%) | SCOR TOTAL |
| Proiect 1 |  |  |  |  |  |  |  |  |  |  |  |  |  |
| Proiect 2 |  |  |  |  |  |  |  |  |  |  |  |  |  |
| Proiect 3 |  |  |  |  |  |  |  |  |  |  |  |  |  |

* ***Scorul*** pentru fiecare proiect va fi dat pe un interval unitar de la 1 la 10 puncte, unde 10 înseamnă că proiectul răspunde în foarte mare măsură criteriului din matrice, iar 1 arată că proiectul răspunde în foarte mică măsură criteriului analizat.
* ***Ponderea*** pentru fiecare criteriu se stabilește în funcție de importanța acordată fiecărui criteriu și poate lua valori între 10% - deloc important și 100% - foarte important. Suma ponderilor alocate pentru toate criteriile trebuie să fie 100%. **Ponderea unui criteriu trebuie să fie aceeași pentru toate proiectele.**
* ***Totalul punctajului pentru criteriu*** = Scor x Pondere
* ***Scorul total pentru un proiect*** = Suma totalurilor punctajelor pentru criterii
* **Totalul pentru fiecare proiect o reprezintă** media aritmetică simplă, respectiv suma scorurilor totale acordate proiectușlui de fiecare ,membru component al autorității urbane împărțită la numărul membrilor.

După completarea matricilor de către toți membrii Autorității Urbane, pentru toate proiectele se va calcula un total pentru fiecare proiect ca și medie aritmetică simplă (suma totalurilor pe proiect ale fiecărui membru/numărul membrilor) și în funcție de punctajul final al fiecărui proiect se va realiza ierarhizarea acestora, rezultând clasamentul etapei de evaluare sistemică.

1. **Evaluarea analitică**

În scopul selectării celor mai relevante proiecte prioritare în perioada 2014-2023, următoarele criterii suplimentare orientative vor fi aplicate pentru stabilirea listei proiectelor prioritare pentru perioada 2014-2020:

* **Prioritățile cetățenilor**

Implicarea cetățenilor în procesul de prioritizare a proiectelor se poate realiza sub diferite metode: întâlniri în cartiere cu locuitorii, ședințe de consultare publică, focus-grupuri, sondaje, etc.), metoda utilizată în acest sens depinzind de timpul și resursele disponibile.

* **Încurajarea unei abordări integrate**

Pachetul de proiecte prioritare trebuie să fie gândit ca un tot unitar – adică să fie un pachet de proiecte integrat teritorial (să rezolve cât mai multe nevoi dintr-o anumită zonă/cartier) sau sectorial (să rezolve cât mai multe nevoi dintr-un anumit sector, sau să asigure rezolvarea nevoilor unui sector la nivelul întregii zone metropolitane/zone urbane funcționale/orașului). De asemenea, se poate lua în considerare prioritizarea acelor proiecte care vin în completarea unor proiecte finanțate și deja finalizate.

Beneficiul unei abordări integrate sunt sinergiile care sunt obținute din aplicarea unui program coerent de investiții spre deosebire de o serie de investiții individuale. Astfel, un proiect cu un scor mic în procesul de prioritizare poate să aibă un impact mare atunci când este implementat împreună cu o serie de alte proiecte.

* **Disponibilitatea surselor de finanțare și eligibilitatea acestora în cadrul Programelor Operaționale FESI 2014-2020**

*Disponibilitatea surselor de finanțare este un alt criteriu de care ar trebui să se țină cont pentru a identiifca lista finală de proiecte prioritare.* Proiectele eligibile pentru finanțare FESI 2014-2020 ar trebui să aibă prioritate în fața proiectelor ne-eligibile, dar nu întotdeauna (vor fi situații când un proiect de absolută necesitate pentru o comunitate locală nu va putea fi finanțat din fonduri europene).

* **Valoarea totală a proiectului**

Se poate avea în vedere prioritizarea mai multor proiecte de valoare mai mică decât alegerea unui singur proiect de valoare considerabilă.

* **Gradul de maturitate al proiectelor**

Se poate acorda prioritate la finanțare pentru acele proiecte care au deja elaborate documentații tehnice și pentru care este necesară doar actualizarea acestora.

Nu este necesară aplicarea tuturor criteriilor suplimentare menționate mai sus, dar autoritatea urbană are obligația de alege și aplica cel puțin patru din criteriile menționate.

**Prin aplicarea criteriior suplimentare orientative de către fiecare din experţii Autorităţii Urbane pentru proiectele listei scurte va rezulta clasamentul analitic individual. Ierarhizarea proiectelor se va face în ordine descrescătoare a importanței, rezultând clasamentul evaluării analitice format din compilarea clasamentelor analitice individuale.**

Prin compilarea celor două clasamente, respectiv clasamentul etapei de evaluare sistematică şi clasamentul etapei de evaluare analitică va rezulta lista de proiecte întocmită de către Autoritatea Urbană. Din această listă se vor extrage acele proiecte finanţabile prin intermediul FESI în perioada 2014-2020, documentul rezultat constituindu-de în Documentul Justificativ pentru finanțare din FESI 2014-2020.

**Lista de proiecte prioritare selectate de către autoritaea urbană nu poate fi modificată în perioada de implementare a Documentului Justificativ pentru FESI 2014-2020.**

**Încadrarea proiectelor prioritare în bugetul operațional pentru perioada 2014-2020**. Lista de proiecte întocmită de către Autoritatea Urbană trebuie să se încadreze, de regulă, în valoarea bugetului operațional pentru perioada de implementare 2014-2023 pentru UAT/ADI-ul/parteneriatul între UAT-urile din zonă metropolitană/zona urbană funcțională. Se poate admite ca bugetul listei proiectelor selectate de Autoritatea Urbană să depășească cu maxim 10% bugetul operațional pentru perioada de implementare 2014-2023.

În procesul de prioritizare și selecție a proiectelor prioritare, Autoritatea Urbană se va asigura că bugetul total proiectelor eligibile în cadrul axei prioritare 4 a POR nu depășește 200% din alocarea financiară la nivelul municipiului reședință de județ. Totodată trebuie avut în vedere ca proiectele eligibile pentru finanțare în cadrul axei prioritare 4 a POR 2014-2020 acoperă cel puțin 2 Obiective Tematice, iar unul dintre Obiectivele Tematice este OT 4 care nu trebuie să nu reprezinte mai mult de 85 % din valoarea alocată. Se vor selecta pentru finanțare proiectele care au obtinut cele mai mari punctaje, astfel încât să se acopere alocarea financiară. Restul proiectelor vor fi incluse in ordinea punctajelor in lista de rezerva.

Pentru asigurarea încadrării în alocările orienative pre-determinate la nivel regional pe fiecare prioritate de investiție, Structura de sprijinire a dezvoltării urbane constituită în cadrul ADR poate propune ajustarea alocările specifice cu nevoile de investiție ale fiecărui muncipiu reședință de județ.

Procesul de prioritizare și selecție a proiectelor nu va dura mai mult de ... de zile lucrătoare de la acceptarea de către Autoritatea de Management pentru Programul Operaţional Regional a rezultatului evaluării SIDU şi a PMUD.